Калин Вълов
Погледни ме, както ти го правиш…

chitanka.info

Погледни ме, както ти го правиш,

само ти така умееш и го знаеш.

Моята душа с един-единствен поглед

как да я накараш по тебе да мечтае.

Усмихни ми се, както ти го правиш,

само ти така умееш и го знаеш.

Моя свят с една-единствена усмивка

как да завладееш и да го омаеш.

Докосни ме, както ти го правиш,

само ти така умееш и го знаеш.

Моето тяло с едно-единствено докосване

как да го отпуснеш и да обладаеш.

Обичай ме, както ти го правиш,

само ти така умееш и го знаеш.

Моето сърце с едно-единствено докосване

как да трепне и все повече да те желае.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.